Хәкимҗан Халиковның тууына 80 ел



Чишмәле Сап башлангыч мәктәбе укучылары катнашында

клуб мөдире һәм китапханәче белән берлектә үткәрелгән

тәрбия сәгате

24 гыйнвар, 2013 ел

*“Кулымнан килсә, «Татарстан­ның балалар язучысы”- дигән ор­денны гамәлгә кертеп, шуны балаларның дусты Х.Халиковның түше­нә тагар идем. Чөнки аның яшәеш мәгънәсе, гомер шигаре: "Иң ях­шысы — балаларга.'».*

Зөлфәт

*«Көтелмәгән ачышлар, аз сүз белән күп нәрсә әйтергә омтылу, балаларга булган ихтирам, кечке­нәләрнең күңеп байлыгын, олы дөньясын оста ачып бирү Х.Халиковка зур өмег багларга мәҗбүр и тә».*

Г.Ахунов

Китапханәдә “Хакимҗан Халиковның тууына 80 ел”дигән китап күргәзмәсе төзелде аңа обзор ясалды.

Кичәгә 1-4 сыйныф укучылары чакырылды.

Кичәнең максаты:

Укучыларны якташыбыз,балалар язучысы,шагыйрь Хәкимҗан Халиковның тормышы һәм иҗат юлы белән таныштыру,аларда әсәрләрен укуга кызыксыну уяту,фикерләү сәләтен үстерү,шигырь-ләренең үзенчәлекле якларын төшендерү.

Алып баручы:Кадерле балалар без бүген сезнең белән Хәкимҗан абый Халиков иҗаты белән танышырбыз.Сез аны барыгыз да беләсез,аның китапларын барыгыз да укыды,шулай бит.



Х.Халиков 1933 елның 16 гыйнваренда Әтнә районының Мамыш авылында крестьян гаиләсендә туган. 1948 елда, Чембулат авылы- ның җидееллык мәктәбен тәмамлагач,Арча педагогия училищесына укырга керә.Аны тәмамлагач,Иске Өҗем җидееллык мәктәбендә укытучы булып эшли.1954-1960 елларда Казан университетының татар теле һәм әдәбияты бүлегендә читтән торып укый.1963 елдан бирле Казанда яши.Ул 9 ел буе “Ялкын”җурналында мәктәпләр бүлеге мөдире

1972 елдан “Яшь ленинчы”(хәзерге “Сабантуй”)газетасында әдәби хезмәткәр һәм әдәбият-сәнгать бүлеге мөдире,1979-1981елларда Татарстан Язучылар берлегенең матур әдәбиятны пропагандалау бюросы җитәкчесе,1981-1983 елларда “Идел”әдәби альманахы редакторы,аннары пенсиягә чаклы “Мәгариф”җурналы-ның бүлек мөхәррире.

X.Халиков –шигырьләр, җырлар.,шигьриәкиятләр, табышмаклар, тел шомарткычлар, сәхнә әсәрләре авторы. Ул балалар әдәбиятында үз сүзен әйтерлек булып өлгергән шагыйрь. 1969 нчы елда аның мәктәпкәчә яшьтәге балалар өчен “ Йолдызлар ничәү” исемле беренче шигырьләр җыентыгы басылып чыга. Авторның поэтик стиле, шаян күңелле интона­циясе, шигырьләренең тематикасы һәм сәнгатьчә эшләнеше балаларны җәлеп итә. Шагыйрь гади генә күреншләрне да елмаерлык итеп сурәтли белә.

Поэзиядә арифметик мәсьәлә дигән жанр бар. Х.Халиков иҗат иткән һәм “Канатлы мәче”, “Зиһен” ачкычлары», “Сакчы күркә” җыентыкларында дөнья күргән бу кызыклы күнегүләр (анаграмма, метаграмма, логогриф, шарада, арифметик табышмаклар) укучыларда поэтик сиземләү уята, аларның күзәтүчәнлек, игътибарлылык кебек сыйфатларын, хәтер һәм зиһенен үстерү, фи­керләү сәләте үсеше белән бергә, туган телгә мәхәббәт тә тәрбияли.Ә хәзер без сезнең белән арифметик табышмаклар чишеп алабыз.Игътибар белән тыңлагыз.



Без ничәү?

Әтием бар,әнием бар,ике апам.

Әниемнең әнисен дә бик яратам.

Ә без аның оныклары өчәү инде.

Шулай булгач,без барыбыз ничәү инде? (6)

Һәркайсы ничә?

Дәү әтинең медальләре,бер дистәдән өчкә ким,

Орденнары медаленнан булса әгәр бишкә ким,

Шуны төгәл белү өчен бу саннарны нишләтим?

(2орден,7медаль)

Күпме булыр?

Ике җирдә ике дүрт,икесенә бер сигез.

Күпме булыр барысы?тизрәк җавап бирегез.(16)

Ничә гөле кала?



Зур-зур алты тәрәзә бар Гөлнурларның өендә.

Берәр кына,өчәр яран һәр тәрәзә төбендә.

Бүләк итсә дусларына әгәр ике яранын,

Я,кайсыгыз әйтә ала ничә гөл калганын?(22)



Саныйм әле.

Ун карлыгач тезелгән телефон чыбыгына.

Тагын өчәү өстәлде,көткәндәй шуны гына.

Бераз сайрап утыргач,очып китте бишәве

Саныйм әле,чыбыкта калды икән ничәве?(8)



Ничә көннән?

”Бер атнадан кайтам”,-диеп,әти читкә киткән иде,

“Бер көн үтте,ике көн”-дип,Зилә шундый көткән иде,

Әти кайтты атнадан соң тагын ике көннән генә.

Ничә көннән кайткан инде,ягез әле,кемнәр белә?(9)



Ничә көн калды?

-Әни,күпме бар әле беренче сентябрьгә?

-Әйдә, инде анысын исәплик бергә-бергә.

Утыз бер көн августта,ә бүген уналтысы.

Хәзер инде үзең дә,шәт исәпли алырсың.(15)



Ничә чеби чыгарган?

Безнең өйдә ак тавыкка сокланмаган кеше юк:

“Кара,-диләр һәммәсе дә,нинди генә чебеше юк!

Өчесе ак,берсе кара,ун чебие чуар аның,

Ягез әле,кемнәр әйтә,ничә чеби чыгарган ул?(14)



Педагог-шагыйрьнең бала әйтә алмаган һәр авазга махсус тел шомарткычлар иҗат итүе — аның зур уңышы. Рифмалашкан гади сүз тезмәлә­ре генә түгел, бәлки тәрбияви әһәмияткә ия булган шигъри энҗеләр алар. Балаларның сөйләмен, тел культурасын үстерүдә аларның әһәмияте зур. Мәсәлән, телдә ешрак очрый торган [ң] авазын әйтергә өйрәтү өчен тәкъдим ителген тел шоматкыч:

Өч миң чыккан

Миңнурның уң яңагына.   
Күрдем әле яңа гына.

Әйтерсең лә барлык миңнәр

Аңа гына.



Шагыйрь балалар җыры өлкәсендә дә ак­тив эшләде. Аның кырыклап шитыре төрле композиторлар тарафыннан көйгә салынган.Ә хәзер аның иҗат иткән табышмакларына җаваплар табыйк әле.Табышмаклар балаларда зирәклек,күзәтүчәнлек кебек сыйфатлар тәрбияли.

Беркемгә дә күренми,сөйләмәсәң беленнми.(Сер)



“Мә” дип әйтә белмәс ул,кышын кар да бирмәс ул.(Саран)

Бер тиен юк бәясе,юлдаш булса- баләсе(Куркак) Юлдашы ул көнченең,уена да керми ул кеше булган кешенең(Гайбәт)



Ул чибәр булса,үзең дә чибәр,йөзең дә чибәр.Нәрсә булыр бу,йә әйтеп җибәр?(Тел)

Кеше булсаң аны син гомер буе саклыйсың,беркайчан да сатмыйсың,

ә югалтсаң – тапмыйсың.(Намус)

Бәхет тә ул,көч тә ул,җиңел килми һич тә ул,үзең җыйган байлык ул,әгәр өстәп тормасаң тик бер генә айлык ул.(Белем)

Ә хәзер балалар үзегез ятлаган шигырьләрегезне сөйләп китәрсез.

А.Лиана.”Яңа дус таптым”

Г.Илмир “Минем энем”

А.Диназ “Аз белгәнеине белдем”

З.Лениза “Иң гадел дус”

Х.Ислам “Кем кемне ничек таный”

С.Илзилә “Көнне озынайтам”

М.Алинә “Әллә нәрсә булды”

Г.Диназ “Кем икәнен белсәм әгәр”

Г.Камилә “Үз-үзенә булыша”



Балалар,барыгыз да бик матур,сәнгатьле итеп сөйләдегез,табышмак-ларга да дөрес итеп җавап бирдегез,булдырдыгыз.Киләчәктә дә шундый тапкыр,зиһенле,игътибарлы һәм туган якка,туган телгә мәхәббәтле булып үсегез!!!