

Чишмәле Сап башлангыч мәктәбе укучылары катнашында китапханәче һәм клуб мөдире белән берлектә Ватанны саклаучылар көненә багышланган уен-бәйге

22 февраль, 2013 ел

Тема. “Егетләр көч сынашыйк”(Ватанны саклаучылар көненә

багышланган кичә)

Максат. Балаларда Ватанга мәхәббәт, Ватан сакчыларына хөрмәт, илгә

хезмәт итүгә омтылыш тәрбияләү.

Кичә барышы.

1.Кереш өлеш.

23 нче февраль ... Бу бәйрәмгә инде 95 елдан артык. Элек ул Совет Армиясе һәм хәрби диңгез Флоты көне итеп үзгәртелә. Ә хәзер берничә ел инде Ватанны саклаучылар көне буларак билгеләп үтелә. Безнең илдә элек-электән үк Ватанны саклаучы иң хөрмәтле һәм изге профессия булып саналган. Ватанга хезмәт итү ул- ул халыкның тыныч тормышын саклау, үз илеңнең намусын саклау.

“Армия” сүзе латинчадан “корлландырылган” диеп тәрҗемә ителә. Ләкин армия коралы белән генә түгел, ә үзенең кыю, батыр солдатлары белән көчле. 1945 нче елда Совет Армиясе Гитлер гаскәрләрен тар-мар итеп, Европаны фашист илбасарларыннан азат итте. Ә тыныч вакытта безнең армия Россиянең унар меңләгән километр коры җир, су һәм һава чикләрен саклый. Һәм һәрвакыт бабаларыбызның хәрби традицияләренә таяна.

2.”Интеллектуаль викторина”



1)Винтовка очына беркетелә торган очлы корал нәрсә дип атала?

(Штык)

2)Нинди җайланма ярдәмендә агулы газлардан сакланып була?

(Противогаз)

3)Төз атучы ны кем дип атыйлар? (Снайпер)

4)Корабль белән идарә итүче руль тәгәрмәчен нәрсә дип атыйлар?

(Штурвал)

5)Сигнал утлары белән юл күрсәтүче яр буендагы башня нәрсә дип атала? (Маяк)

3.”Бәрәңге утырту һәм җыю”



Каршыга ара калдырып кыршаулар тезелә. Кәрзингә кыршау санынча “бәрәңге” салына һәм беренче уенчыга тапшырыла. Сигнал булгач, беренче һәр “чокыр” саен кәрзиннән “бәрәңге” салып бара. Аннары йөгереп килеп кәрзинне тапшыра, икенче уенчы кәрзингә “бәрәңгеләрне” җыя.

4.”Сыңар аякта сикер!”



Билгеләнгән урынга кадәр сыңар аякта сикереп барырга, кире килгәндә йөгереп килергә.

5. “Поезд” уены.



Һәр командадан 6-7 м ераклыкта флаглар куела. Башта беренче уенчы флагны әйләнеп килә. Поезд булып йөреп, тагын бер уенчыны эләктереп, тагын әйләнеп килә, поезд булып. Шул тәртиптә соңгы уенчы ны эләктергәнче баралар.

6.”Куллар аяклар урынына”



Бер уенчы иптәшенең ике аягыннан тота, ә тегесе куллары белән бара. Бер әйләнеп килгәч урыннарын алмашалар.

7.Укучы малайларны бәйрәм белән котлау.



Бәйрәм чәй табыны артында дәвам итә.